Կարամիլկ

**Կարամիլկը** Cadbury-ի կողմից արտադրվող երկու տարբեր շոկոլադե սալիկների ապրանքանիշն է։ Երկուսն էլ թողարկվել են 1968 թվականին։ Կարամիլկի կանադական տարբերակը կարամելով լցոնված կաթնային շոկոլադե սալիկ է։ Ավստրալիայում (նաև հասանելի է Նոր Զելանդիայում, Միացյալ Թագավորությունում և Իռլանդիայում) Կարամիլկ ապրանքանիշն օգտագործվում է կարամելացված սպիտակ շոկոլադե սալիկի համար։

Կարամիլկի կանադական տարբերակին նման շոկոլադե սալիկները Միացյալ Նահանգներում վաճառվում են որպես Cadbury կարամելային, Ավստրալիայում, Նոր Զելանդիայում և Միացյալ Թագավորությունում, որպես Cadbury կաթնային կարամելով շոկոլադ։

## Կանադա
### Տեսակներ
Առկա տարբերակները, որոնցից որոշները սահմանափակ թողարկված են, ներառում են Կարամիլկը՝ պատրաստված մուգ շոկոլադից, թխկու համով, շոկոլադի համով կամ կապուչինոյի: Ներկայացվել է նաև ավելի հաստ տարբերակը՝ կոչված հաստ Կարամիլկ:

### Արտադրություն
Կանադական Կարամիլկ սալիկները արտադրվում են մեկ վայրում՝ ընկերության Գլադստոունի շոկոլադի գործարանում, Տորոնտոյում:

### Բաղադրիչներ
Կարամլիկ սալիկները պարունակում են դառը շոկոլադ և կակաոյի յուղ, սակայն պիտակավորված են որպես կոնֆետ, քանի որ Կանադայում միայն պինդ շոկոլադե սալիկները կարող են պիտակավորվել որպես շոկոլադե սալիկներ:

### Գովազդային արշավներ
Կարամիլկ սալիկների գովազդային արշավներից մեկը պտտվում էր այն հարցի շուրջ, թե ինչպես է միջուկը տեղադրվում շոկոլադե արտաքին շերտի մեջ: Այս թեման հանգեցրեց տասնհինգից ավելի հեռուստագովազդների արտադրությանը՝ քաղցրավենիքի ներկայացումից ի վեր, դարձնելով այս շարքը Կանադայի պատմության մեջ ամենաարդյունավետ գովազդային արշավներից մեկը: «Կարամիլկի գաղտնիքը» գովազդային արշավը հղացել է Գարի Պրուքը, երբ նա աշխատում էր Doyle Dane Bernbach-ում: Երբ Պրուքը հեռացավ DDB-ից՝ միանալով Scali McCabe Sloves-ին, Cadbury-ի հաշիվը տեղափոխվեց նրա հետ: Մի նշանավոր գովազդում ներկայացված էին կոնաձև գլխով երկու այլմոլորակայիններ, որոնք շնորհավորում էին միմյանց մարդկանցից գաղտնիքը հաջողությամբ թաքցնելու համար, ինչպես նաև երկրի այլ երկարակյաց հրաշալիքների ստեղծման համար (օրինակ՝ բուրգերը):

Մեկ այլ գովազդ, որտեղ Լեոնարդո դա Վինչին նկարում է Մոնա Լիզային, մինչ վերջինս ուտում է Կարամիլկ, արժանացել է Կլիո մրցանակի:

### Նմանատիպ արտադրանքներ
#### Cadbury Dairy կաթնային կարամել
Միացյալ Թագավորությունում և Իռլանդիայի Հանրապետությունում վաճառվում է նմանատիպ սկզբունքով (կարամելով լցոնված շոկոլադ), սակայն համով, ձևով, բաղադրիչներով և փաթեթավորմամբ մի փոքր տարբերվող սալիկ՝ Cadbury Dairy կաթնային կարամել անվանմամբ:

#### Cadbury Dairy կաթնային կարամել (Ավստրալիա և Նոր Զելանդիա)
Ավստրալիայում և Նոր Զելանդիայում կարամելով լցված, կաթնային շոկոլադով պատված սալիկը, որը նման է կանադական և բրիտանական արտադրանքին, վաճառվում է որպես Cadbury Dairy Milk սերիայի Caramello տարբերակ:

#### Cadbury Caramello (Միացյալ Նահանգներ)
Միացյալ Նահանգներում նմանատիպ սալիկը (որն արտադրվում է The Hershey Company-ի կողմից լիցենզիայով 1988 թվականից) վաճառվում է Cadbury's Caramello ապրանքանիշի ներքո: Այն հայտնի դարձավ 1980-ականներին՝ երեխաների համար նախատեսված գովազդով, որի կարգախոսն էր՝ «Ես հենց Caramello-ի մեջտեղում էի, երբ ոսկի գտա»:

## Ավստրալիա, Նոր Զելանդիա, Միացյալ Թագավորություն և Իռլանդիա
Ավստրալիական Կարամիլ սալիկները ներկայացվել են 1968 թվականին և դադարեցվել 1994 թվականին: Արտադրանքը վերաներկայացվել է Նոր Զելանդիայում 2017 թվականին՝ որպես մեկ միլիոն սալիկի սահմանափակ թողարկում: Այնուհետև արտադրանքը վերաներկայացվել է Ավստրալիայում որպես սահմանափակ թողարկում 2018, 2019 և 2020 թվականներին: 2021 թվականին արտադրանքը թողարկվել է Միացյալ Թագավորությունում և Իռլանդիայում:

### Տեսակներ
Ավստրալիայում առկա տարբերակները ներառում են սահմանափակ թողարկմամբ Dairy Milk Caramilk Top Deck-ը (կաթնային շոկոլադե սալիկ՝ Կարամիլկով պատված), Caramilk Marble-ը (մարմարանման կաթնային շոկոլադ և Կարամիլկ՝ պնդուկի պրալինե միջուկով) և Կարամիլկի համով ֆիլադելֆիա սերուցքային պանիր:

2020 թվականին Cadbury-ն թողարկեց Կարամիլկ Hokey Pokey-ն Նոր Զելանդիայում. այն բաղկացած է Կարամիլկից՝ մեղրամոմի կարամելային կտորներով:

## Ծանոթագրություններ